cyanic-selkie/wikianc huggingface dataset:
NG gemeente Beaufort-Wes
Hoeksteenlegging en inwyding
Laat ons na sy woning gaan, ons neerbuig voor die voetbank van sy voete.
Jagluiperd
Verspreidingsgebied en habitat
Dit is te betwyfel of jagluiperds nog in Indië voorkom, aangesien daar sprake is dat uitsterwing reeds in 1952 plaasgevind het. Daar was al ook etlike ongegronde bewerings van Asiese jagluiperds in die Baloetsjistanprovinsie van Pakistan, maar ten minste een karkas is onlangs op afgekom.
Sri Lankaanse nasionale krieketspan
Op pad na volle lidmaatskap
Van 1953/54 tot 1975/76 het die Ceylon Krieketvereniging eersterangse wedstryde teen Madras (later Tamil Nadu genoem) vir die M. J. Gopalan-trofee gereël. Dié trofee is amper al om die twee jaar in Colombo, afwisselend met die wedstryd in Madras, uitgespeel, met een bykomende wedstryd in 1982/83. In November 1956 het Indië vir twee eersterangse wedstryde op die Paikiasothy Saravanamuttu-stadion in Colombo Ceylon besoek. Albei wedstryde het onbeslis geëindig. Toe hulle vir volle lidmaatskap aansoek gedoen het, het Ceylon van 1965 tot 1981 ’n geassosieerde lid van die Internasionale Krieketraad geword. In 1964/65 het Ceylon ’n Pakistanse A-span tuis en ’n Indiese volstoomspan in Indië verslaan. In Januarie 1967 het Wes-Indië vir een eersterangse wedstryd op die Paikiasothy Saravanamuttu-stadion in Colombo Ceylon besoek. Die wedstryd het onbeslis geëindig. Wes-Indië is aangevoer deur Gary Sobers, wat 115 lopies in sy span se enigste beurt aangeteken het. Ander honderdtalle is deur beide Basil Butcher en Clive Lloyd aangeteken.
Kaapse Skiereiland
[[Beeld:Satellite image of Cape peninsula.jpg|duimnael|regs|400px|Landsatbeeld wat die Kaapse Skiereiland in die voorgrond vertoon. ]]
Normandië
Die Tweede Wêreldoorlog
Militêre versterkings, wat van beton gemaak is, word nog steeds in Normandië aangetref. Hulle maak deel uit van die sogenaamde "Atlantikwall", ‘n verdedigingslinie wat deur die Duitse troepe opgerig is.
Planete anderkant Neptunus
Ontdekking van ander trans-Neptunus-voorwerpe
’n Paar sterrekundiges, veral Alan Stern, die hoof van Nasa se New Horizons-sending na Pluto, is oortuig daarvan dat die IAU se definisie verkeerd is. Hulle glo Pluto, Eris en alle ander groot TNV's, soos, , , en , behoort as planete erken te word. Die ontdekking van Eris het nie weer die Planeet X-teorie laat herleef nie, want dit is veels te klein om ’n uitwerking op die buiteplanete se wentelbane te hê.
Toek Blignaut
Publikasies
1990
Thales van Milete
Thales van Milete (Grieks: Θαλῆς ὁ Μιλήσιος; * omstreeks 624 v.C. in Milete, Klein-Asië; † omstreeks 546 v.C.) was 'n Griekse natuurfilosoof, staatsman, wiskundige, sterrekundige en ingenieur.
Olifant
Temming
'n Sterk band ontwikkel meestal tussen die mahout en sy olifant, en die diere word eers van ongeveer hul 20e jaar af vir swaar arbeid gebruik. In Afrika is daar baie min belangstelling in die temming van olifante. Vroeër is hulle wel in Noord-Afrika mak gemaak, en een van die bekendste gevalle is die veldtog van Hannibal teen die Romeine toe hy in 220 v.C. met sy olifante oor die Alpe probeer trek het. Daarna het die belangstelling om olifante te tem, weer afgeneem. In die 20e eeu is daar egter in die destydse Belgiese Kongo weer 'n temstasie opgerig en dit bestaan steeds.
Kamtsjatka-skiereiland
Vervoer
Tot en met 1990 was Kamtsjatka as militêre spergebied nie vir die algemene publiek of buitelanders toeganklik nie. Aangesien die seehawens van groter strategiese belang was as die binneland, is geen spoorweë gebou nie. Weens die swak padnetwerk is helikopters tans die geskikste vervoermiddel vir reise oor langer afstande, soos besoeke aan besienswaardighede soos die Vallei van Geisers of die Koerilemeer. Helikopters was in die Sowjettydperk 'n vervoermiddel vir die algemene publiek in Siberië, maar bly vandag gewoonlik beperk tot toeriste nadat brandstofkoste die hoogte ingeskiet het. Openbare vervoer in die gebied steun nou op busroetes. Busse is allesbehalwe nuut; meestal is dit Suid-Koreaanse passasierbusse wat deur Russiese ondernemings tweedehands gekoop word nadat hulle deur die oorspronlike eienaars buite bedryf gestel is, of minibusse.
Ludmilla Radchenko
Lewensgeskiedenis
Ná La Talpa hou sy haar besig met skilderwerk en stal van haar werk in Milaan uit. Sy besluit om haar op kuns toe te spits.
NG gemeente Beaufort-Wes
Hoeksteenlegging en inwyding
Ps. 132:3-7 (1953-vertaling)
Kamtsjatka-skiereiland
Vervoer
Padveiligheid op die skiereiland word nadelig beïnvloed deur ingevoerde tweedehandse Japannese motors met 'n regterstuur. Op Sentraal-Kamtsjatka se ongeteerde paaie moet motorbestuurders motors wat vooruit ry op 'n veilige afstand volg weens die groot stofwolke wat opslaan.
Kragvoorsiening
Op Kamtsjatka word elektrisiteit deur plaaslike steenkool-, water- en geotermiese kragsentrales opgewek. Weens die uitgestrektheid van die gebied en tegniese probleme word die kragvoorsiening aan bepaalde plekke moontlik op tye onderbreek. Buite die groter nedersettings word elektrisiteit nie binne die toleransies voorsien wat in Noord-Amerika en Europa gespesifiseer is nie. Die werking van alle elektriese toestelle, wat deur toeriste saamgebring word, kan derhalwe nie gewaarborg word nie.
Olifant
Die Afrikaanse olifant in Suider-Afrika
Die olifantgetalle in Zimbabwe het selfs gedurende die lang oorlog daar nie verminder nie en olifante kom nog oor groot dele van die land voor. Die grootste konsentrasie word in die noorde en noordweste van die land aangetref. Ook in die noorde van Botswana is daar nog 'n betreklik groot aantal olifante.
Kamtsjatka-skiereiland
Kragvoorsiening
Terwyl kragtariewe as gevolg van invoere oor lang afstande tussen 50 en 100 persent hoër is as in die digter bevolkte Europese Rusland, word kapasiteite uitgebrei. In September 2002 is 'n geotermiese aanleg naby die vulkaan Moetnofski deur die Russiese elektrisiteitsverskaffer RAO UES in bedryf gestel wat aanvanklik 25 MW kon opwek. Die kapasiteit is later tot 50 MW verdubbel. Die vulkaan se warmwaterbronne skep in sy onmiddellike omgewing sneeutonnels wat tot 500 meter lank kan wees. Vir die geotermiese aanleg is 17 boorgate geboor. Aangesien die vulkaan en aanleg sowat 70 km suid van Petropawlofsk geleë is, word veral die grootste nedersetting van Kamtsjatka van geotermiese krag voorsien.
Planete anderkant Neptunus
Ander voorgestelde trans-Neptunus-planete
Hoewel die meeste sterrekundiges glo Lowell se Planeet X bestaan nie, het ’n paar die idee laat herleef dat ’n groot, onsigbare planeet ’n waarneembare swaartekraguitwerking in die buitenste Sonnestelsel kan hê. Daar word dikwels na hierdie hipotetiese voorwerpe as "Planeet X" verwys, hoewel die idees oor dié voorwerpe aansienlik kan verskil van Lowell se idee.
Kaapse Skiereiland
Die Kaapse Skiereiland is 'n meestal rotsagtige skiereiland wat 75 kilometer in die Atlantiese Oseaan in steek op die suidwestelike hoek van Afrika. By die suidelike punt van die skiereiland is Kaappunt en Kaap die Goeie Hoop. Aan die noorde punte troon die beroemde Tafelberg uit bo Kaapstad, Suid-Afrika.
Normandië
Die Tweede Wêreldoorlog
Die Duitse besetting en die geallieerde bomaanvalle in 1944 het baie Normandiese stede verwoes. Die hawestad Le Havre is volledig in puin gelê, en die Amerikaners het per ongeluk ook die ou stadskern van Rouen gebombardeer. Ook Caen en Lisieux is deur geallieerde bomme getref, terwyl Falaise, die geboortestad van Willem die Veroweraar, tydens die geallieerde beleg en verowering verwoes is.
Jagluiperd
Verspreidingsgebied en habitat
Die jagluiperd floreer in uitgestrekte landskap waar prooidiere volop is. Die jagluiperd verkies 'n oop biotoop (soos halfwoestyne en grasvlaktes) asook ruigtes, maar kan in verskillende habitatte voorkom. In Namibië hou hy byvoorbeeld in grasveld, savanne, plekke bewas met digte plantegroei en bergagtige gebiede.
Kamtsjatka-skiereiland
Kragvoorsiening
Die Wêreldbank, wat die projek ter waarde van sowat €150 miljoen saam met die Europese Bank vir Heropbou en Ontwikkeling help befonds het, het na die ekologiese en ekonomiese voordele van die aanleg verwys. Goed betaalde werksgeleenthede het egter nouliks op Kamtsjatka ontstaan – die geotermiese aanleg word vanuit Moskou per satelliet bestuur.
Thales van Milete
Biografie
Volgens die legende het hy die sonverduistering van 585 vC voorspel en beëindig daarmee die Slag by die Halys. Volgens Herodotus (en ander ou bronne) het hy afgestam van 'n Fenisiëse adellike familie, oorspronklik uit Tirus. Miskien het hy sy kennis oor sterrekunde verkry tydens 'n reis na Babilon. Ander sê dat hy hierdie vermoë is toegeskryf omdat hy nou die geleerde was, moes hy dit voorspel. Alhoewel daar in die ou kulture ook mense was wat die kosmiese verskynsels kon voorspel en allerhande teorieë oor die heelal gehad het, was dit nie filosowe nie. Want Thales het twee uitgangspunte:
Planete anderkant Neptunus
Wentelbane van verafgeleë voorwerpe
thumb|350px|Die wentelbaan van Sedna (rooi) in vergelyking met dié van Jupiter (oranje), Saturnus (geel), Uranus (groen), Neptunus (blou) en Pluto (pers).
Olifant
Die Afrikaanse olifant in Suider-Afrika
ŉ Heelwat kleiner bevolking kom ook in die omgewing van die samevloeiing van die Shashe- en die Limpoporivier voor, maar hierdie olifante beweeg ook Zimbabwe en Suid-Afrika binne en baie van hulle word geskiet, veral in Suid-Afrika. Die Trust vir Bedreigde Wildsoorte bestee baie aandag aan hierdie probleem in 'n poging om die olifante van uitwissing te red. In Namibië is olifante beperk tot die noorde, waar hulle nog in betreklike in getalle voorkom.
Planete anderkant Neptunus
Sedna se wentelbaan
Toe Sedna ontdek is, het sy vreemde wentelbaan gelei tot vrae oor sy ontstaan. Sy perihelium (verste afstand van die Son af) is so ver (sowat 76 AE) dat geen huidige meganisme dié eksentrieke wentelbaaan kan verduidelik nie. Dit is te ver van die planete om deur die swaartekrag van Neptunus of enige ander reuseplaneet geraak te word en te verbonde aan die Son om beïnvloed te word deur buitekragte soos galaktiese getye. Hipoteses oor sy besonderse wentelbaan sluit in dat dit deur ’n verbygaande ster beïnvloed is, dat dit van ’n ander planeetstelsel aangetrek is of dat dit deur ’n trans-Neptunus-planeet na sy huidige posisie geruk is.
Ludmilla Radchenko
Lewensgeskiedenis
Ná ’n lang studiereis na New York-stad word ’n versameling van haar werke in verskeie galerye en kunsuitstallings ten toon gestel. In 2010 skep sy ’n groot koei vir die “Cow Parade 2010”, ’n internasionale ontwerpuitstalling. Sy neem ook deel aan die Milaanse Triënnale en stal haar werke in ’n solovertoning by die Museum van Eietydse Kuns in Lucca uit. ’n Paar maande ná haar uitstalling by die Teatro alla Scala word sy gekies vir die internasionale skilderkompetisie Gemlucart of Monaco en begin saam met die Opera Gallery werk. In Desember 2010 gee Skira haar eerste katalogus, Power Pop, uit.
Kamtsjatka-skiereiland
Kragvoorsiening
Vir Kamtsjatka se oorspronklike bewoners was aardwarmte van essensiële belang in die bitterkoue wintermaande. Die ondergrondse wonings, wat hulle diep in die grond gegrawe het, het dubbele beskerming teen koue lug verleen – deur die aarde se isolerende werking en deur die geotermiese warmte wat van benede gekom het. Teen 'n diepte van sowat vyf meter was die behuising sodoende omstreeks 10 °C warm.
Thales van Milete
Biografie
1. Gevolgtrekkings oor die heelal mag mens net alleen baseer op die heelal self (dus nie op die gode nie).
2. Opvattinge moet gestaaf word aan die hand van argumente.
Olifant
Die Afrikaanse olifant in Suider-Afrika
Ten spyte van hierdie lae getal is daar enkele jare gelede, en word daar selfs nou nog, onwettig op hulle jag gemaak. In Suid-Afrika is daar nog 'n paar klein olifantbevolkings, maar die meeste olifante kom in die Nasionale Krugerwildtuin voor. Die olifantbevolking van die Krugerwildtuin word jaarliks uitgedun om dit op ongeveer 7 400 bestendig te hou. Die olifante wat geskiet word, word dadelik geslag en na die verwerkingsaanleg op Skukuza gebring, waar die vleis en ander produkte verwerk word.
Thales van Milete
Biografie
Dit is uitgangspunte wat die filosofie verskillend doen van ander dissiplines, hierdie uitgangspunte geld nog steeds.
Planete anderkant Neptunus
Sedna se wentelbaan
Die beste manier om die rede vir sy vreemde wentelbaan te vind was om ’n paar ander voorwerpe in ’n soortgelyke streek op te spoor waarvan die wenteleienskappe ’n aanduiding van hulle geskiedenis kan gee. As Sedna deur ’n trans-Neptunus-planeet in sy huidige posisie geruk is, sal enige ander voorwerp in dié streek ’n soortgelyke perihelium hê.
Thales van Milete
Biografie
Volgens die (Griekse) oorlewering is hy ook in Egipte, in 'n tyd wat die Egiptenare nie meer in staat was om die hoogte van hul piramides te bereken nie, en sou hy hulle dit geleer het deur die lengte van die skaduwee te meet op die oomblik dat ons skadu net so lank was soos ons self. Hieraan is dus geen ingewikkelde berekening as grondslag maar net die waarneming dat as die skaduwee van 'n mens net so lank was as die mens dat dit ook vir ander voorwerpe sou geld. Dit is nie ondenkbaar dat hy hierdie metode van die Egiptenare geleer het in plaas van andersom.
Planete anderkant Neptunus
Opwinding oor Kuipergordel-wentelbane
In 2008 het Tadashi Mukai en Patryk Sofia Lykawka voorgestel dat ’n verafgeleë planeet so groot soos Mars of die Aarde wat tans in ’n uiters eksentrieke wentelbaan tussen 100 en 200 AE is, met ’n wentelperiode van 1 000 jaar en ’n baanhelling van 20° tot 40°, verantwoordelik is vir die struktuur van die Kuipergordel.
Thales van Milete
Biografie
Plato noem in 'n anekdote waaruit dit blyk dat Thales 'n "verstrooide professor" was, so besig met hemelse aangeleenthede dat hy nie vir sy voete gekyk het nie en een keer in 'n put geval het.
Olifant
Die Afrikaanse olifant in Suider-Afrika
Die ivoor word op die internasionale mark verkoop, en Suid-Afrika is een van die min lande waarvandaan ivooruitvoer wel toegelaat word omdat die olifantgetalle wetenskaplik beheer word. Volgens die CITES-ooreenkoms (Convention on International Trade in Endangered Species) word die invoer van ivoor uit baie Afrikalande verbied in 'n poging om die onwettige ivoorhandel te probeer staak. Om die wet te ontduik, word baie van die ivoor uit hierdie lande eers na Suid-Afrika gebring en van hier af uitgevoer. In 1979 is daar byvoorbeeld permitte uitgereik vir die uitvoer van 9 230 kg ivoor, met ander woorde 923 tande. Handelstatistiek het egter daarop gedui dat 37 733 kg ivoor gedurende 1979 uitgevoer is.
Planete anderkant Neptunus
Opwinding oor Kuipergordel-wentelbane
Hulle het verder voorgestel die versteurings van dié planeet het die eksentrisiteite en baanhellings van die trans-Neptunus-voorwerpe beïnvloed, die planetesimale skyf by 48 AE afgesny en die wentelbane van voorwerpe soos Sedna van Neptunus afgesonder. Tydens Neptunus se migrasie na die buitenste deel van die Sonnestelsel is hierdie planeet glo in ’n buiteresonansie met Neptunus vasgevang en het sy wentelbaan ’n groter perihelium ontwikkel, terwyl die oorblywende trans-Neptunus-voorwerpe in stabiele wentelbane gebly het.
Kaapse Skiereiland
Die skiereiland was vroeër 'n eiland, maar ongeveer sestig miljoen jaar gelede is dit met die vasteland verbind deur die verrysing van die sanderige gebied wat nou as die Kaapse Vlakte bekend staan. Die dorpe op die Kaapse Skiereiland vorm nou deel van Groter Kaapstad.
Selters (Taunus)
Selters (Taunus) is 'n nedersetting in die administratiewe distrik Limburg-Weilburg van die Duitse deelstaat Hesse. Die munisipaliteit is in 1974 as gevolg van administratiewe hervormings in Hesse deur die samesmelting van vier dorpe gevorm - Niederselters (wat ná die samesmelting as administratiewe setel dien), Eisenbach, Münster en Haintchen.
Die geskiedenis van Niederselters strek meer as 1200 jaar terug. Die dorp word veral verbind met sy mineraalwaterbron en die befaamde mineraalwater wat hier gebottel en na alle wêrelddele uitgevoer word. In Duitsland het mineraalwater uit dié bron so gewild geraak dat die dorpsnaam Selters as 'n sinoniem vir mineraalwater gebruik word. Die terme selters of selterswater is ook in baie ander tale oorgeneem. Die eerste gedokumenteerde verwysing na die mineraalwaterbron as Seltersbron dateer van 1536, terwyl die eerste afbeeldings uit die 18de eeu oorgelewer is. Die oudste verwysings na die dorpsnaam kom egter reeds in die hoë middeleeue voor. Dokumente, wat in die kloosters van Lorsch en Fulda ontstaan het, noem die plek Seltrisa of Saltrissa. Die etimologiese betekenis daarvan dui daarop dat die mineraalwaterbron reeds in die regeringstyd van Karel die Grote bekendgestaan het.
Planete anderkant Neptunus
Langwerpige wentelbane van ’n groep KGV's
In 2012 het Rodney Gomes die wentelbane van 92 Kuipergordelvoorwerpe (KGV's) in ’n model gebruik en ontdek ses van dié wentelbane is baie langwerpiger as wat die model voorspel. Hy het die afleiding gemaak dat dit veroorsaak word deur die aantrekkingskrag van ’n verafgeleë planeetmetgesel, byvoorbeeld ’n voorwerp so groot soos Neptunus by 1 500 AE. Dié groot voorwerp sou veroorsaak dat die periheliums van voorwerpe met halflengteasse groter as 300 AE skommel en dat die voorwerpe verskuif word in wentelbane wat met dié van planete kruis, soos dié van en, of in afgesonderde wentelbane, soos dié van Sedna.
Olifant
Die Afrikaanse olifant in Suider-Afrika
Die uitdunning van olifante in die Krugerwildtuin geskied baie selektief, sodat die sosiale struktuur nie ontwrig word nie. Die legendariese olifant Mafunyane se 2 tande weeg byvoorbeeld tussen ongeveer 75 en 85 kg en is minstens 3 m lank. Hierdie olifant is deur die kunstenaar Paul Bosman geskilder en die geld wat deur hierdie kunswerk verkry is, is vir natuurbewaring aangewend. Nog ŉ bekende groot olifantbul is Shingwidzi, 'n dier wat gereeld deur toeriste in die Krugerwildtuin gesien word.
Planete anderkant Neptunus
Ontdekking van sameklossing van KGV's
In 2014 het sterrekundiges die ontdekking aangekondig van, ’n groot voorwerp met ’n wentelbaan soos Sedna met ’n wentelperiode van 4 200 jaar en ’n perihelium van rofweg 80 AE. Volgens hulle was dit ’n bewys van ’n moontlike trans-Neptunus-planeet. Trujillo en Sheppard het gereken die sameklossing van die argumente van periheliums van VP113 en ander uiters verafgeleë TNV's dui op die bestaan van ’n "superaarde" van tussen 2 en 15 aardmassas verder as 200 AE, en moontlik in ’n skuins wentelbaan by 1 500 AE.
Olifant
Die Afrikaanse olifant in Suider-Afrika
Sy regtertand weeg ongeveer 60 kg, maar sy linkertand het afgebreek en weeg dus heelwat minder. Die tweede grootste olifantbevolking in Suid-Afrika is die van die Addo- olifantpark: in die Oos-Kaap. Hierdie bevolking het sedert 1960 geweldig toegeneem en pogings word aangewend om die park te vergroot sodat dit nie nodig sal wees om die olifanttrop uit te dun nie. In die Knysna-woude van SuidKaapland was daar vir 'n lang ruk ongeveer 12 olifante, maar dit lyk asof daar nou nie meer as drie of vier van hulle oor is nie.
Planete anderkant Neptunus
Ontdekking van sameklossing van KGV's
In 2014 het sterrekundiges by die Universidad Complutense in Madrid voorgestel die beskikbare data dui op die bestaan van meer as een trans-Neptunus-planeet; daaropvolgende werk het aangedui die bewyse is sterk genoeg.
Olifant
Die Afrikaanse olifant in Suider-Afrika
Baie moeite is gedoen om die diere te probeer bewaar, maar hulle toekoms lyk op die oomblik baie onseker. Sowel die Knysna- as die Addo-olifante behoort tot dieselfde spesie en waarskynlik ook selfs die subspesie as die olifante van die Krugerwildtuin, hoewel die tande van die Addo-olifante oor die algemeen kleiner is as die van die olifante van die Krugerwildtuin.
Jagluiperd
Verspreidingsgebied en habitat
In baie dele van sy voormalige verspreidingsgebied is die jagluiperd deur die aristokrasie makgemaak en ingespan om jag te maak op wildsboksoorte op redelik dieselfde manier as wat vandag nog met sekere windhondsoorte gedoen word.
NG gemeente Beaufort-Wes
Hoeksteenlegging en inwyding
'n Geskikte timmerman kon nie gevind word nie en daarom moes die kerkraad afsien van die plan om die deure en vensters in 'n Gotiese styl te vervaardig. Dit is toe maar op die "gewoone wyze" uitgevoer deur timmerman W. Strümpher. Die gebou is van drie vlerke voorsien. Kort voor lank was die kontantgeld op en teen Desember 1827 was die kerkraad verplig om die bouery te staak en die goewerneur weer om geldelike steun te vra. Sy Eksellensie weier eers, maar in Oktober die volgende jaar staan hy 'n lening toe van 2 000 riksdaalders om die kerk te voltooi. Eers in 1830 kon die bouery afgehandel word. Geen rekord bestaan van die inwyding nie. Met die haelstorm op Goeie Vrydag 1831 is nie minder nie as 210 vensterruite van die nuwe kerk stukkend geslaan en het die kerkraad daartoe oorgegaan om die vensters deur die aanbring van hortjies te beskerm. Vyf jaar later is die nuwe preekstoel teen 'n koste van 1 000 riksdaalders in die kerk aangebring en die vensters van gordyne voorsien. Die argitek, C. Stritch, het die kerk in 1838 met 'n geskenk van drie lampe verryk.
Planete anderkant Neptunus
Verdere ontleding en die Planeet Nege-hipotese
thumbnail|300px|Voorspelling van ’n hipotetiese Planeet Nege se wentelbaan, gebaseer op unieke sameklossing. Op 20 Januarie 2016 het Brown en Batygin ’n artikel gepubliseer wat Trujillo en Sheppard se aanvanklike bevindings bevestig; hulle het ’n superaarde (wat Planeet Nege genoem is) voorgestel, gebaseer op ’n statistiese sameklossing van die argumente van periheliums naby nul en ook die klimmende knope naby 113° van ses verafgeleë TNV's. Hulle het uitgewerk dit het ’n massa van omtrent 10 aardmassas (sowat 60% van Neptunus se massa) en ’n halflengteas van sowat 400 tot 1 500 AE.
Kaapse Skiereiland
Kaap die Goeie Hoop word soms aangegee as die ontmoetingspunt van die Atlantiese Oseaan en die Indiese Oseaan. Die Internasionale Hidrografiese Organisasie definieer die oseaangrens egter sodat die ontmoetingspunt by Kaap Agulhas is, omtrent 200 km suidoos van Kaapstad.
Jagluiperd
Voortplanting en gedrag
Die jagluiperd het 'n unieke, welgestruktureerde sosiale struktuur. 'n Groterige tuisgebied en meer mannetjies in verhouding tot wyfies is glo belangrik. Die bronstige wyfie hardloop weg sodra 'n mannetjie haar nader. Uiteindelik is dit die vinnigste mannetjie wat met die wyfie paar. Dié spoedkaraktereienskap word dan aan sy welpies oorgedra.
Vanweë die vooropstelling van vlugvoetigheid, is 'n aggressiewe bakleiery tussen die mannetjies oor 'n wyfie daarom ongewens, onnodig en kom dan ook seldsaam voor.
Jagluiperds raak op die ouderdom van 14 tot 16 maande geslagsryp, maar sal eers by hul ma bly totdat hulle twee jaar oud is. Daar is geen spesifieke teeltyd nie; dit geskied regdeur die jaar. Die geboortetussenproses is ongeveer 15 tot 18 maande. Navorsing in die Serengeti toon dat jagluiperdwyfies deur verskillende mannetjies bevrug word.
NG gemeente Beaufort-Wes
Hoeksteenlegging en inwyding
Die kerkraad dit ernstig oorweeg om 'n toring aan te bou, maar toe dit blyk dat dit oor die 11 000 riksdaalders sou kos, en die kerkkas nie eers die rente op dié bedrag sou kon bekostig nie, is in Maart 1839 van dié idee afgesien. In 1843 het die kerk wel nuwe banke gekry en die nok van die dak, wat origens van strooi was, van sink voorsien. Die volgende jaar wou die kerkraad baie graag die gebou van 'n steen- of plankvloer voorsien, maar weereens het 'n gebrek aan fondse 'n stok in die wiel gesteek en die gemeente moes maar tevrede wees met die ou grondvloer.
Jagluiperd
Voortplanting en gedrag
Wyfies welp tot nege kleintjies ná 'n draagtyd van 90 tot 95 dae, met die gemiddelde geboortetal tussen 2 en 6. Kleintjies weeg ongeveer 150 tot 300 g elk by geboorte. Die ogies gaan na omtrent die tiende dag oop. Hulle word deeglik vir sowat 8 weke versteek. Die welpies is baie weerloos in hierdie eerste paar lewensmaande; hulle vrek aan siektes soos katgriep en ragitis (Engelse siekte), maar is ook moontlike prooi vir arende, hiënas, luiperds en leeus.
NG gemeente Beaufort-Wes
Eerste orrel en orrelis
Destyds was dit nie die gebruik dat die kerkraadslede voor die erediens in die konsistorie bymekaarkom nie. Eers in Mei 1858 het die kerkraad besluit dat sy lede 'n kwartier voor die laaste klokgelui die kerk moes binnegaan om blykbaar toesig te hou oor die voorleser se werk. Hy moes kort voor die derde klokgelui die kerk binnetree, die gewone afkondigings doen en die skrifgedeelte lees waaruit die leraar later sy teks sou neem. In baie gevalle het hy ook die eerste lofpsalm opgegee en in sommige gemeentes is selfs die lees van die wet en die geloofsbelydenis aan hom toevertrou. Wanneer die predikant afwesig was, moet die voorleser 'n preek uit die een of ander predikasieboek voorlees. Voor die ingebruikneming van orrels, was hy in baie gevalle ook die voorsinger.
Ludmilla Radchenko
Lewensgeskiedenis
In Februarie 2011 ondersteun die provinsie Milaan Ludmilla se uitstalling by die Huis van Wêreldkultuur. In Mei 2011 stal ’n New Yorkse galery van haar werk uit by die Eating Art Festival; haar werk word ook by die Crown Fine Art Gallery in SoHo uitgestal.
Thales van Milete
Biografie
Ander verhale skets hom daarenteen juis as 'n praktiese karakter. So moes hy ook in staat wees om vanaf die kus die afstand tot 'n skip te bereken deur die afstand tussen twee punte op te meet, en die hoek waaronder die skip vanaf die punte gesien is. Omdat hy oor sy armoede bespot word, het hy al sy geld gebruik om alle olyfperse te huur voor die begin van die oes. As monopolis kon hy nou woekerpryse vra vir die pers van olywe, en beweer hiermee dat filosowe die beste geld kan verdien as hulle wil, maar dat hulle belangstelling elders lê.
Selters (Taunus)
Maar ers in die regeringstyd van die keurvorste van Trier, wat die bewind oor Niederselters volgens die Verdrag van Diez in 1564 oorgeneem het, het die plaaslike mineraalwaterbron internasionale bekendheid verwerf. Mineraalwater uit Selters is in steengoedkruike uit die Kannenbäckerland ('n streek wat na sy befaamde pottebakkerye vernoem is) na gebiede soos Skandinawië, Rusland, Noord-Amerika, Afrika en selfs, soos in dokumente van 1791 oorgelewer is, Batavia in Nederlands-Oos-Indië.
Normandië
Geskiedenis ná 1945
Die Normandiese stede is ná die Tweede Wêreldoorlog in hulle historiese of 'n moderne argitektoniese styl herbou. As gevolg van administratiewe hervormings in Frankryk is Normandië in twee régions of administratiewe geweste verdeel, Haute-Normandie en Basse-Normandie.
Thales van Milete
Water
Thales meen dat hierdie oerstof water was, omdat dit duidelike faseveranderings ondergaan. As ys smelt kry jy water, as dit verdamp kry jy stoom. Daarbenewens glo die Grieke dat jy as jou stoom "verder verdun" lug kry. Verder kom daar plante uit die dorre grond as dit gereën het en eindig elke landmassa in water. Die oerstof was dus water, en alles het daaruit ontstaan. Dit was die oorsprong van dinge.
NG gemeente Beaufort-Wes
Eerste orrel en orrelis
Tot 1849 het die Beaufortse kerk geen musiekbegeleiding by die eredienste gehad nie en moes die voorleser, soos in baie ander gemeentes, as voorsanger optree. Ongelukkig het die gemeentesang sodoende veel te wense oorgelaat. Om hierin 'n verbetering te probeer aanbring het die kerkraad in Oktober van daardie jaar daartoe oorgegaan om 'n serafyn (orreltjie) vir die gemeente aan te skaf wen die heer M. van der Burgh as orrelis aan te stel vir vyf jaar teen £30 per jaar. Om die koste van die orrelis sowel as die serafyn te bestry is elke lidmaat met een sjieling belas. Op versoek en rekening van die dorpsraad is in 1850 'n horlosie in die westelike portaal van die kerk aangebring. Die volgende jaar is ook 'n klein galery bo die deur van die suidvleuel van die kerk gebou wat as staanplek vir die serafyn moes dien. Orrelis Van der Burgh was 'n talentvolle musikus, maar sy gedrag het later soveel te wense oorgelaat dat die kerkraad hom onder sensuur moes plaas en in September 1852 as orrelis moes afdank. Enkele maande later is Tobias Johannes Myburgh in sy plek aangestel, 'n knap horlosiemaker wat op die dorp gewoon het, en hy het die gemeente tot 1868 as orrelis gedien. Hy is in Mei 1898 in die ouderdom van 71 oorlede en in die ou kerkhof begrawe, waar sy graf vandag nog te sien is. duimnael|links|190px|Ds. [[Willem Adolph Krige|W.A. Krige, konsulent van Beaufort tot omstreeks 1875 terwyl hy leraar op Victoria-Wes (1844-'59) en Prins Albert (1859-'83) was.]]
Sri Lankaanse nasionale krieketspan
Op pad na volle lidmaatskap
In 1968 het Ceylon ter verbetering van sy kanse op toetsstatus ’n toer na Engeland beplan. Tussen Junie en Augustus is 19 wedstryde gereël, waaronder ’n wedstryd teen die MCC op Lord’s, nege eersterangse wedstryde teen countyspanne en vyf bykomende eersterangse wedstryde. Die Raad vir Beheer van Krieket in Ceylon het egter gesukkel om geld vir dié toer te verkry en vervolgens moes privaat skenkings ingesamel word. Buitendien het die regering gehuiwer, om die nodige valutareserwes vry te stel, omdat hulle probleme met die betaling van belangrike invoere gehad het. ’n Bykomende probleem was die spankeuring in April 1968. Chandra Schaffter, een van die vier keurders, het bedank, aangesien hy van mening was, dat die ander twee keurders, Herbert Fernando en Dhansiri Weerasingh hulle mekaar in die span sou keur, met een van hulle as kaptein. Die daaropvolgende opstand het in Mei tot die kansellasie van die toer gelei, net dae voor die beplande vertrekking na Engeland.
Planete anderkant Neptunus
Waarskynlikheid
Selfs sonder swaartekragbewyse het Mike Brown, die ontdekker van Sedna, gereken Sedna se wentelperiode van 12 000 jaar alleen dui op die bestaan van ’n aardgrootte-voorwerp anderkant Neptunus. Sedna se wentelbaan is so eksentriek dat dit vir net ’n klein deel van sy wentelperiode naby die Son is, waar dit maklik waargeneem kan word. Dit beteken dat, tensy sy ontdekking ’n uiters groot toeval was, daar moontlik nog talle voorwerpe met rofweg Sedna se deursnee in die omgewing van sy wentelbaan ontdek sal kan word.
NG gemeente Beaufort-Wes
Uitgestrektheid van gemeente
Voor die wyk Swartberg in 1843 as die gemeente Prins Albert afgestig is, het die gemeente 'n gebied van sowat 52 000 km² beslaan, nagenoeg 40% so groot soos die huidige provinsie Wes-Kaap. Sover wes as die latere Prieska moes ds. Fraser sy kudde opsoek. Die noordelike grens was so te sê aan die Oranjerivier, maar hoe ylbevolk die gebied destyds nog was, blyk daaruit dat hier in 1850 maar nog net 800 lidmate en 3 000 siele was. Daar was geen paaie nie, net voetpaadjies of waspore. Ds. Fraser en 'n ouderling het gewoonlik saam te perd vertrek met 'n agterryer, wat 'n perd met die hand gelei het waarop daar 'n paksaal was met hul beddegoed, klere, togas en Nagmaalsbord, asook padkos. Die gemeente is in tien wyke (veldkornetskappe) verdeel, wat dan om die beurt besoek is en waar in die mees bevolkte dele buitedienste gehou, kinders gedoop, katkisasie geleer en geëksamineer, huwelike voltrek en die afgeleë gesinne besoek is. Ds. Fraser het baie mense teëgekom wat nog nooit 'n predikant gesien het nie en vir hom die hasepad gekies het. Hy en die ouderlinge het meer as een nou ontkoming met vol riviere, wildediere en giftige slange gehad. Die hele afstand van honderde kilometer moes hulle te perd aflê. Eers later, toe daar meer rybare paaie was, is van die ossewa of perdekar of kar gebruik gemaak.
Op die dorp moes ds. Fraser elke Sondag 'n oggend- en middagdiens waarneem. Sondagaand is daar "oefeninge" vir die ongedooptes (slawe en ander kleurlinge) gehou. Die namiddagdiens in die kerk is meesal gewy aan onderwys uit die Heidelbergse Kategismus. Volgens die oudste bestaande godsdiensverslag (1838), wat van tyd tot aan die Ring gestuur is, was die bywoning van die eredienste "zeer aanmoedigend" en het dit geblyk dat die huisgodsdiens by vele aan die toeneem was. Destyds was daar reeds twee maandelikse wyksbidure, op Swartberg en in die Nuweveld, sowel as 'n weeklikse biduur op die dorp. Droogte, masels en die wegtrek van baie saam met die Groot Trek, het in 1839 'n mate van verkoeling in die gemeente laat intree. Teen die middel 1840's was daar egter vyf bidure in die gemeente, wat elkeen onder die toesig van 'n kerkraadslid gestaan het en was die bywoning van die eredienste weer bevredigend.
Die eerste Sondagskool in die NG Kerk is in 1844 in die NG gemeente Kaapstad gestig. Enkele jare daarna moes die eerste Sondagskool op Beaufort begin het, want die godsdiensverslag van 1850 maak melding van 'n toe reeds gevestigde Sondagskool vir in die kerk vir die blanke kinders en in die "Gesticht" (oudste sendingsaal) vir kleurlingkinders.
Sri Lankaanse nasionale krieketspan
Op pad na volle lidmaatskap
In 1969/70 het weer ’n Australiese span die eiland besoek. Dié span het een eersterangse wedstryd teen Ceylon gespeel, voordat hulle vir ’n vyf-toetsreeks na Indië getoer het. In November 1972 het Pakistan Sri Lanka (dié jaar van Ceylon na Sri Lanka herdoop) besoek en een eersterangse wedstryd op die Paikiasothy Saravanamuttu-stadion in Colombo gespeel. Die wedstryd het onbeslis geëindig nadat dit deur reën geraak is. Pakistan, aangevoer deur Intikhab Alam, het onderskeidelik 262/8 en 48/3 aangeteken; Sri Lanka het in antwoord daarop 133 en 120/3 aangeteken. In Januarie en Februarie 1974 het Indië na Sri Lanka getoer. Hulle het twee eersterangse, twee eendaagse wedstryde teen Sri Lanka en twee bykomende eersterangse wedstryde teen die Sri Lankaanse Raadspresidentspan gespeel. Indië het Sri Lanka op die Singalese Sportklub-krieketveld met ses paaltjies verslaan, maar die ander drie eersterangse wedstryde is deur die weer geraak en het onbeslis geëindig. In Februarie 1975 het Wes-Indië as deel van ’n groter toer na Indië en Pakistan Sri Lanka besoek. Aangevoer deur Clive Lloyd het hulle twee eersterangse wedstryde teen Sri Lanka, wat albei onbeslis geëindig het, en een eendaagse wedstryd gespeel wat Wes-Indië met agt paaltjies gewen het.
NG gemeente Beaufort-Wes
Die herlewing (1860-'61)
In 1860 kla die godsdiensverslag oor die gemeente se geestelike doodsheid en vormlikheid (veral in die bidure) en word daar uitgesien na 'n herlewing. Kort daarna kom daar 'n oplewing in die Paarl, Wellington, Montagu, Calvinia en baie ander gemeentes van die NG Kerk wat lei tot die instelling van die jaarlikse Pinksterbidure. Dié opwekking het ook deurgedring tot alle lidmate van die Beaufortse gemeente, soos blyk 'n uittreksel van die godsdiensverslag wat ds. Fraser in 1861 by die Ring ingedien het:
Semey
Semey (Kasaks: Семей / Semey) is 'n stad in Kasakstan. Gedurende die Sowjet-tydperk is kernwapens hier toets. Moderne Semey is 'n universiteit-stad.
Olifant
Die Afrikaanse olifant in Suider-Afrika
Baie van die Addo-olifante het hoegenaamd geen slagtande nie. In die noorde van Natal is daar nag 'n klein groepie olifante wat heen en weer tussen daardie gebied en Mosambiek beweeg. Hierdie olifante is van die min olifante in Suid-Afrika wat nie tot 'n wildtuin beperk is nie. Elders in Suid-Afrika word olifante wat buite die grense van wildtuine beweeg, baie gou geskiet.
Thales van Milete
Water
Sy uitspraak 'alles is water' is opsienbarender as wat dit moontlik op die eerste oogopslag lyk. Dit is nie soseer die inhoud van hierdie uitspraak nie, maar die formule. Die formule is: 'Alles is ...'. Thales soek na 'n natuurlike oorsaak van alle dinge wat jy die chaotiese verskeidenheid in die werklikheid kan herlei. Hy is daarmee die grondlegger van die reduksionisme. Hy soek die beginsel van alle dinge nie by gode nie, maar in die natuur self, en hy meen dat die oorsaak kenbaar is. Dit wil egter nie sê dat Thales 'n wêreld sonder gode voorstel nie. Andersyds is sy teorie, in teenstelling met reduksie, ook natuur gebonde. Thales verklaar die wêreld met behulp van analogie-redenering: in die wêreld om ons groei wesens deur water en is die saad waaruit hulle ontstaan meestal vogtig. Hierdie nuwe benadering is weliswaar nogal grof en indirek, maar is wel 'n eerste poging om die natuur rasioneel te verklaar. In die sin is dit die mees baanbrekende element uit die filosofie van Thales.
Sri Lankaanse nasionale krieketspan
Op pad na volle lidmaatskap
Tydens die Krieketwêreldbeker 1975 in Engeland het Sri Lanka in sy eerste EDI-wedstryd gespeel en hulle is op Old Trafford in Manchester deur die latere kampioen Wes-Indië met nege paaltjies verslaan. Nadat hulle ook in die ander twee groepwedstryde deur Australië en Pakistan verslaan is, is hulle vroeg uitgeskakel. Enkele dae ná die wêreldbekertoernooi is op 30 Junie 1975 die beheerliggaam Raad vir Beheer van Krieket in Sri Lanka gestig.
In Januarie 1976 het Pakistan vir drie eersterangse en twee eendaagse wedstryde na Sri Lanka getoer. Sri Lanka het die eersterangse openingswedstryd op die Colombo Sportklub-krieketveld verbasend met vier paaltjies gewen en Pakistan die tweede wedstryd op dieselfde plek met dieselfde telling. Daartussen het Pakistan teen die Sri Lankaanse Raadspresidentspan op die Asgiriya-stadion in Kandy gespeel en met sewe paaltjies gewen. In 1977/78 het D. H. Robins se Engelse span Sri Lanka besoek. Dié span is aangevoer deur Mike Denness en het verskeie bekende spelers ingesluit. Albei eersterangse wedstryde het onbeslis geëindig, terwyl die gaste die eendaagse wedstryd gewen het. Pakistan, aangevoer deur Majid Khan, het Sri Lanka in April 1979 vir een eendaagse wedstryd besoek. Dié wedstryd op die Paikiasothy Saravanamuttu-stadion is deur Pakistan met 55 lopies gewen, nadat hulle 164/8 in hul 40 beurte aangeteken het. Sri Lanka het net daarin geslaag om met 109/8 te antwoord. In Februarie 1979 het Wes-Indië Sri Lanka besoek. Die eersterangse wedstryd teen Sri Lanka op die Paikiasothy Saravanamuttu-stadion in Colombo het in ’n gelykop geëindig. Wes-Indië het voorheen gelykop in ’n opwarmingswedstryd teen die Sri Lanka Raadspresidentspan op die Colombo Sportklub-krieketveld gespeel. Wes-Indië het ook in drie eendaagse wedstryde teen Sri Lanka gespeel.
Thales van Milete
Water
Op grond van sy insigte het die Skool van Milete voortgegaan met 'n aantal filosowe wat hierdie verder uitwerk, toetste en daar eie interpretasies aan gee, onder andere Anaximander. Later sou Empedokles die formule 'Alles is ...' uitwerk tot: 'Alles is aarde, water, vuur en lug', die vier oer elemente dus wat nog in die westerse esoterie (byvoorbeeld die antroposofie) 'n groot rol speel. Aristoteles vertel oor Thales dat "hy gedink het dat die aarde op water dryf". Die aarde dryf soos 'n soort vlot op die oseaan waaruit dit ooit ontstaan het. Met hierdie primêre model kon Thales op 'n insiggewende wyse verklaar waarom die aarde (ten minste in ons ervaring) in rus is en waarom daar aardbewings voorkom. Aardbewings is dus geen goddelike willekeur nie, maar normale natuurlike verskynsels wat op 'n sekere oomblik wel moet gebeur. Ook het hy gedink dat daar 'n magneet besiel was, omdat dit yster aantrek.
Olifant
Identifikasie
Die Afrika-olifante word van die Asiatiese olifante onderskei deur beide algehele grootte asook die grootte van hul ore - Afrika-olifante is groter. Die Asiatiese olifant word meer algemeen as pakdier en vervoermiddel as hulle eweknieë in Afrika ingespan.
Spesies
Die volgende is die oorlewende olifantspesies in die wêreld:
Sri Lankaanse nasionale krieketspan
Op pad na volle lidmaatskap
Aangesien Sri Lanka nie oor toetsstatus beskik het nie, moes hulle vir die volgende krieketwêreldbekertoernooi kwalifiseer, waarin hulle met hul oorwinning tydens die IKR-trofee 1979 geslag het. Tydens die Krieketwêreldbeker 1979 in Engeland is Sri Lanka weer in die groepfase uitgeskakel, maar hulle het ’n verrassende oorwinning met 47 lopies teen die toetsland Indië aangeteken. Om dié rede het die wêreldbeheerliggaam in 1981 besluit om aan Sri Lanka volle lidmaatskap en daarmee toetsstatus toe te ken. Kort tevore het die Australiese span op pad na Engeland Sri Lanka besoek en een wedstryd in Colombo gespeel.
NG gemeente Beaufort-Wes
Ds. Fraser se aftrede
Ongelukkig moes ds. Fraser weens ouderdomswakheid in 1862 aftree en het die vakature byna twee jaar geduur totdat ds. Albert Zinn dit kon kom vul. Dit is miskien een van die vernaamste redes vir die afkoeling wat daarna weer begin het. So moes daar in die godsdiensverslag van 1865 weer gekla word oor "onverskilligheid omtrent die diens van die Here en gelykvormigheid aan die wêreld". Toe ds. Fraser se se akte van demissie op 12 Januarie 1863 in die teenwoordigheid van die volle kerkraad in die pastorie aan hom oorhandig word, het die konsulent, ds. W.A. Krige van Victoria-Wes, hom 'n aangename rus toegewens.
Sri Lankaanse nasionale krieketspan
Die jong toetsland
Sedert 21 Julie 1981 is Sri Lanka ’n volle lid van die IKR en hulle het sodoende die agtste toetsland geword. In Februarie 1982 het Sri Lanka in sy eerste toetswedstryd teen Engeland op die Paikiasothy Saravanamuttu-stadion in Colombo gespeel. Bandula Warnapura was die kaptein van Sri Lanka in dié wedstryd wat Engeland met sewe paaltjies gewen het. Nadat die daaropvolgende vier toetswedstryde gedurende dieselfde jaar ook in nederlae geëindig het, het ’n deel van die span ’n rebeelletoer na Suid-Afrika onderneem. Die Suid-Afrikaanse span was weens die apartheidsbeleid internasionaal geskors, waarvolgens hierdie toer in ’n skandaal ontaard het. Al die betrokke spelers van die Arosa Sri Lanka genoemde span, waaronder die eerste toetskaptein van Sri Lanka, Bandula Warnapura, is uit al die krieket verband, waardeur hul loopbane beëindig is. Vervolgens het die span aanvanklik gesukkel om sukses te behaal. Tydens die Krieketwêreldbeker 1983 in Engeland is Sri Lanka ná net een oorwinning in die groepfase uitgeskakel.
In Desember 1983 het Zimbabwe na Sri Lanka getoer. Destyds het Sri Lanka oor toetsstatus beskik, maar nie Zimbabwe nie. Die Zimbabwiese span het twee eersterangse wedstryde teen die Sri Lankaanse Raadspresidentspan op die Tyronne Fernando-stadion en ’n Sri Lankaanse span op die Paikiasothy Saravanamuttu-stadion gespeel. Albei wedstryde het onbeslis geëindig. Zimbabwe het ook drie eendaagse wedstryde teen Sri Lanka gespeel. Die Engelse span het tydens hul Indiese toer 1984/85 ’n kort oponthoud in Sri Lanka gemaak. Dit was nie in hul oorspronklike skedule nie; dié verandering is ná die moord op Indira Gandhi spontaan gemaak. Gedurende dieselfde seisoen het Nieu-Seeland twee eendaagse wedstryde in Sri Lanka gespeel. Sri Lanka het die eerste wedstryd met vier paaltjies gewen en Nieu-Seeland die tweede met sewe paaltjies.
Planete anderkant Neptunus
Waarskynlikheid
Mike Brown het opgemerk: "Sedna is sowat driekwart so groot soos Pluto. As daar 60 voorwerpe driekwart so groot soos Pluto [daar buite] is, dan is daar moontlik 40 voorwerpe so groot soos Pluto... As daar 40 voorwerpe so groot soos Pluto is, dan is daar moontlik 10 wat twee keer so groot soos Pluto is. Daar is moontlik drie of vier wat drie keer so groot soos Pluto is, en die grootste van hierdie voorwerpe... is moontlik so groot soos Mars of die Aarde." Volgens hom sal so ’n voorwerp as dit ontdek word egter steeds ’n dwergplaneet wees volgens die huidige definisie, al is dit amper so groot soos die Aarde, want dit sou nie sy omgewing skoon genoeg gevee het nie.
NG gemeente Beaufort-Wes
Ds. Fraser se aftrede
'n Rus van agt jaar is hom op Beaufort-Wes gegun, in watter tyd hy nog soms voor die gemeente opgetree het. Ná verskeie beroerte-aanvalle is hy op Sondag 25 September 1870 in die ouderdom van 74 jaar op die dorp oorlede. Twee dae later is hy die kerk begrawe waarin hy sowat 38 jaar lank die Woord bedien het. 'n Groot skare het die begrafnis bygewoon. Ds. W.P. de Villiers, Beaufort se vierde leraar, het die lykrede uitgespreek en eerw. Gething van die Engelse Kerk het die woord by die graf gevoer. Ná sy dood is daar 'n gedenksteen op sy graf, binne die destydse ringmuur van die kerk, geplaas: "Opgerigt as een blyk van achting en liefde jegens hunnen voormalige vriend en herder, door de leden dezer gemeente en anderen in wier midden hy gedurende 38 jaren het H. Evangelie bediend heeft."
Jagluiperd
Voortplanting en gedrag
'n Jagluiperd word met sy vlekke gebore. Welpies word ook met vag rondom hul nekke gebore wat tot op die middelrug strek. Hierdie vag staan penorent, maar verhaar en verdwyn soos die jagluiperd ouer word. Daar is al bedink dat hierdie maanhare as verdedigingsmeganisme die jagluiperdwelpie soos 'n ratel laat lyk om moontlike vyande af te skrik. Die eerste 18 lewensmaande van die welpie is belangrik: in hierdie tyd het hy baie te leer, want oorlewing hang van jagkennis af en hoe om ander roofdiere te vermy. Teen so ongeveer 18 maande verlaat die ma die welpies. Laasgenoemde vorm dan 'n sibbegroep wat so vir die volgende 6 maande bymekaarbly. Sodra die welpe twee jaar oud is, verlaat die wyfies die groep, terwyl die broers lewenslank saambly.
NG gemeente Beaufort-Wes
Ontvangs in die gemeente
Die vakature wat met die aftrede van ds. Fraser ontstaan het, het sowat twee jaar geduur. In dié tyd het die gemeentelike en geestelike lewe baie skade gely. Met die aanvaarding van die Ordonnansie van 1843 het die goewerneur nie meer predikante na willekeur aangestel en verplaas nie, want nou het die NG Kerk vryheid van bestuur ontvang en dit het onder meer beteken dat daar in die vervolg vrye verkiesing van kerkraadslede en beroeping van predikante deur die breë of gekombineerde kerkraadsvergadering sou plaasvind. Die eerste sodanige vergadering in die geskiedenis van Beaufort-Wes se gemeente is onder voorsitterskap van die konsulent, ds. W.A. Krige van Victoria-Wes, gehou op 12 Januarie 1863 in die ou kerk om vir die eerste maal 'n leraar vir die gemeente te beroep.
Daar was wel nog verskil van mening of hulle wel tot 'n beroeping kon oorgaan omdat hulle nog nie die goewerneur se goedkeuring verkry het nie. Toe die stemme oor dié toetsvraag staak, het die kerkraad dit raadsaam geag om liewer vir eers van die beroep af te sien. Later is sekerheid verkry en op 9 Maart 1863 het die tweede gekombineerde kerkraadsvergadering byeengekom en is vir die eerste keer in die geskiedenis van Beaufort-Wes self 'n leraar beroep in die persoon van ds. Colin McKenzie Fraser, toe nog 'n teologiese kandidaat. Dié seun van ds. Fraser het egter die beroep bedank en was later jare lank die leraar op Philippolis. Hy is beroep teen 'n salaris van £400, waarvan die regering steeds £200 sou bydra. Staatstoelae het eers in 1875 opgehou.
Hierna is nie minder nie as vier onsuksesvolle beroepe uitgebring, onder meer op die later bekende dr. Andrew Murray. Eers die sesde beroep, op die jeugdige teologiese kandidaat Albert Zinn, op 4 April 1864 het geslaag. Tydens die lang vakature het eerw. Teske van die plaaslike sendinggemeente die dienste waargeneem. In Julie 1864 hou hy sy afskeidspreek in die Groote Kerk in Kaapstad en enkele weke later vertrek hy na Beaufort-Wes, waar hy op 20 Augustus 1864 georden en bevestig is. Die volgende dag het hy sy intreepreek gelewer met die tekswoord: "En Hy het die evangelie van vrede kom verkondig aan julle wat ver was en aan dié wat naby was" (Ef. 2:17 1933-vertaling). Die gemeente se blydskap en dankbaarheid om weer, ná 'n vakature van twee jaar, 'n leraar te hê, was natuurlik groot. Die Maandagoggend het hy die eerste keer sitting in die kerkraadsvergadering ingeneem.
Normandië
Geskiedenis ná 1945
Die ligging van Normandië, wat as 'n randgebied van die Europese Unie (EU) beskou moet word, het in die tweede helfte van die 20ste eeu 'n nadelige effek op die plaaslike nywerhede gehad sodat werkloosheid steeds 'n groot probleem gebly het. Ondoeltreffende maatreëls van die EU het ook die Normandiese landbou benadeel.